**Artileria florală**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poezia mea e-o joacă

deși trage iar cu tunul

când nu știe ce să facă

își dă foc să iasă fumul

Deși trage vai cu tunul

nu omoară nicio muscă

deși l-am văzut pe unul

care țipă că-l tot mușcă

Nu omoară nicio muscă

când nu știe ce să facă

tăcerea parcă e-o cușcă

poezia-i numai joacă

Chiar dacă trage cu tunul

ca să înflorească prunul

Costel Zăgan, CEZEISME II